Odense Adresse-Contoirs Efterretninger, 1834-06-13
Fædrelandet. Kongehuset. Borgerne i Aarhuus havde yttret det Ønske for Magistraten og Byens Repræsentanter, at de som en Deputation fra Borgerskabet vilde tolke for Hs. Majestæt den Lykke og Fryd, samme følte ved atter at see Allerhøistsamme, efter at det i forrige Aar saa smerteligen var bleven overrumplet ved Efterretningen om den Fare, hvori Hs. Majestæts dyrebare Liv havde svævet, samt at den tillige skulde frembringe deres taknemmelige Følelser for de Nationen skjænkede nye Jnstitutioner: Provindsialstænderne, hvori denne atter seer et Beviis paa Hs. Majestæts Kjerlighed, paa den bedste Villie, der kun vil Landets Vel, og paa enhver Maade søger at kjende Midlerne dertil. Det behagede Hs. Majestæt allernaadigst at modtage Deputationen Fredagen den 6 d. Middag Kl. 1, og efterat dens Ordfører havde tolket disse Følelser, samt fremført det ligeledes almene Ønske: at ligesom Barnet tryggest ledes gjennem Livet til Modenhed ved den vise og kjærlige Faders Haand, at saaledes ogsaa denne spæde Plante (Stændeforfatningen), der er undfangen og født i Kjerlighed, og som kun ved denne kan lykkes, trives og voxe, længe maa nyde Hs. Majestæts faderlige Pleie, at Allerhøistsamme maa opleve den Tid, da dens vidtudstrakte Grene kunne omfatte det hele Land, og derfra udgaae almeen aandelig Dannelse, sand almeen Borgersind, sand Kjerlighed og Hengivenhed for Fyrste og Fædreland, hvorved den da vil vorde i Tidens Storme Tronens og Landets sikkreste og bedste Støtte og Værn, samt en rig Kilde til Fædrelandets Velstand og Held, – tilkjendegav Hs. Majestæt Deputationen Sin allernaadigste og huldrigste Tilfredshed med Borgerskabets Ønsker, og tillod derhos allernaadigst at samme om Aftenen under et Fakkeloptog maatte samlede lægge deres Hengivenhed for Dagen. Samtlige Byens Borgere, anførte af Magistraten og de Elligerede, med Borgermusikken i Spidsen og under Belysning af over hundrede Fakler, indfandt sig derpaa om Aftenen Kl. 10 i en høitidelig Procession udenfor Hs. Majestæt Kongens Gaard, og afsang, med Akkompagnement af Musikken, en vakker fædrelandsk Sang, der ledsagedes af de meest enthusiastiske, mange Gange gjentagne Fryderaab. Hs. Majestæt stod under hele Optoget i det aabne Vindue, og takkede høit, da Sangen var tilende, som atter blev besvaret med et jublende: "Længe leve Kong Frederik den Sjette, Derefter udbragte Borgerne et trefoldigt Hurraraab for D. K. H. Prinds Frederik Ferdinand og Høisammes Gemalinde, og slutteligen et for Danmarks Vel." Samtlige Fakler bleve derpaa nedlagte midt paa Torvet, hvorfra et stærkt Flammebaal steeg op mod Himlen, som afgav et meget høitideligt Skue, medens trende Musik korpser, Borgervæbningens, det garnisonerende Regiments og det vagthavende borgerlige Jægerkorps's, musicerede. Torvet vrimlede af Mennesker, og alle Vinduer vare fyldte med Tilskuere. Ogsaa var den 6te Borgervæbningens første Afdelings Officerer blevne præsenterede af Stiftamtmanden for Hs. Majestæt i den for bemeldte Afdeling allernaadigst approberede nye Uniform. Om Eftermiddagen havde Hs. Majestæt taget den til Troppesamlingens Maneuvrer bestemte Plads i allernaadigst Øiesyn. Den 7de indmarscherede det fyenske og det 3die jydske Jnfant. Regiment, som begge bleve indqvarterede i Aarhuus. Samme Dags Morgen Kl. 7. begyndte Special=Revuerne over det slesvigske Kuirasseerregiment, Kl. 10 over det jydske Regiment lette Dragoner, og Eftermiddag Kl. 5 over det holsteenske Landseneerregiment.